**คำแนะนำการตีพิมพ์บทความวิจัยสำหรับการเผยแพร่การค้นคว้าอิสระ**

**คณะนิติศาสตร์ สถาบันบัณฑิตพัฒนบริหารศาสตร์**

**1. วัตถุประสงค์**

เพื่อส่งเสริมและสนับสนุนให้นักศึกษาสามารถนำเสนอและเผยแพร่ผลงานวิชาการทางด้านนิติศาสตร์ รวมถึงศาสตร์อื่นที่เกี่ยวข้อง เช่น กฎหมายกับการพัฒนา สังคมวิทยากฎหมาย นิติเศรษฐศาสตร์และนิติปรัชญา เป็นต้นและเพื่อให้เป็นไปตามหลักเกณฑ์มาตรฐานการศึกษาในการเผยแพร่ผลงานวิชาการ

**2. คำแนะนำสำหรับผู้เขียน**

ให้ดำเนินการจัดพิมพ์บทความวิจัยตามคำแนะนำการพิมพ์เนื้อหาดังต่อไปนี้

**2.1 รูปแบบการเขียน**

ให้ใช้รูปแบบการเขียนและภาษาที่เหมาะสมกับลักษณะของบทความวิจัยอันเป็นที่ยอมรับ โดยทั่วไป ไม่มีการคัดลอกผลงานของผู้อื่น และมีการตรวจทานต้นฉบับ ทั้งในส่วนของรูปแบบการเขียน รูปแบบการอ้างอิง การสะกดคำ และไวยากรณ์แล้วเป็นอย่างดี

**2.2 การจัดพิมพ์**

ให้จัดพิมพ์บทความด้วยโปรแกรม Microsoft Word โดยใช้ขนาดกระดาษ A4 แบบหน้าเดียว ความ ยาวไม่เกิน 25 หน้า เว้นระยะห่างจากขอบบน 1 นิ้ว ขอบซ้าย 1 นิ้ว ขอบขวา 1 นิ้ว และขอบล่าง 1 นิ้ว ใช้ ตัวอักษร TH Sarabun New เว้น 1 บรรทัดพิมพ์ (Single-line spacing)

**2.3 องค์ประกอบของบทความ**

การจัดพิมพ์บทความวิจัยให้ดำเนินการจัดพิมพ์โดยบทความต้องมีรายละเอียด ดังต่อไปนี้

**2.3.1 ชื่อเรื่อง (Title)** ทั้งภาษาไทยและภาษาอังกฤษ ใช้ตัวอักษร TH Sarabun New ขนาดตัวอักษร 18 พอยต์ ตัวหนา จัดกึ่งกลางหน้ากระดาษ หลังจากชื่อบทความภาษาไทยให้ใส่เครื่องหมายดอกจันทร์ ( \* ) จำนวน 1 เครื่องหมายแทนการเรียงลำดับด้วยหมายเลข และใส่คำว่าบทความนี้เป็นส่วนหนึ่งของการค้นคว้าอิสระ เรื่อง “ . . . “ หลักสูตรนิติศาสตรมหาบัณฑิต คณะนิติศาสตร์ สถาบันบัณฑิตพัฒนบริหารศาสตร์ ในเชิงอรรถ โดยใช้ตัวอักษร TH Sarabun New ขนาดตัวอักษร 14 พอยต์

**2.3.2 ชื่อ นามสกุล ผู้เขียน (Author) และสังกัด/หน่วยงาน** ทั้งภาษาไทยและภาษาอังกฤษ ใช้ตัวอักษร TH Sarabun New ขนาดตัวอักษร 16 พอยต์ แต่ในส่วนของชื่อสถานที่ทำงาน หน่วยงาน หรือที่อยู่ที่สามารถติดต่อได้ ให้พิมพ์ไว้ในเชิงอรรถหน้าแรกของบทความ ใช้ตัวอักษร TH Sarabun New ขนาดตัวอักษร 14 พอยต์ และให้ใส่เครื่องหมายดอกจันทร์ ( \*\* ) จำนวน 2 เครื่องหมายแทนการเรียงลำดับด้วยหมายเลข และใส่คำว่า “นักศึกษาหลักสูตรนิติศาสตรมหาบัณฑิต คณะนิติศาสตร์สถาบันบัณฑิตพัฒนบริหารศาสตร์ ย่อหน้าใส่คำว่า “ที่อยู่ :” หลังจากนั้น ย่อหน้าใส่คำว่า “E-mail :”

**2.3.3 บทคัดย่อ (Abstract)** ภาษาไทยและภาษาอังกฤษ โดยอธิบายเป็นเรียงความย่อหน้าเดียวที่มีใจความครบถ้วน อันประกอบด้วย 3 ส่วนหลัก ดังนี้ วัตถุประสงค์ ผลการศึกษาที่แสดงถึงข้อค้นพบในปัญหาที่ทำการศึกษาบทความ และข้อเสนอแนะในผลการศึกษา

ทั้งนี้ ชื่อหัวข้อของบทคัดย่อ ใช้ตัวอักษร TH Sarabun New ขนาดตัวอักษร 16 พอยต์ ตัวหนา โดยภาษาไทยใช้คำว่า “บทคัดย่อ” และภาษาอังกฤษใช้คำว่า “Abstract” ส่วนเนื้อความในบทคัดย่อให้พิมพ์ด้วยตัวอักษร TH Sarabun New ขนาดตัวอักษร 16 พอยต์

**2.3.4 คำสำคัญ (Keyword)** จำนวน 3-5 คำ ทั้งภาษาไทยและภาษาอังกฤษ ชื่อหัวข้อของคำสำคัญ ใช้ตัวอักษร TH Sarabun New ขนาดตัวอักษร 16 พอยต์ ตัวหนา โดยภาษาไทยใช้คำว่า “คำสำคัญ” และภาษาอังกฤษใช้คำว่า “Keywords” และใส่เครื่องหมาย ( : ) (colon) หลังจากนั้นให้พิมพ์เนื้อความคำสำคัญจำนวน 3-5 คำ ให้พิมพ์โดยใช้ตัวอักษร TH Sarabun New ขนาดตัวอักษร 16 พอยต์

**2.3.5 บทนำ (Introduction)** ให้เขียนถึงความสำคัญของประเด็นปัญหากฎหมายที่มีการศึกษาว่ามีกี่ประเด็น มีประเด็นเรื่องใดบ้าง และมีความสำคัญอย่างไรจึงเป็นที่มาของการศึกษาในครั้งนี้

ทั้งนี้ ชื่อหัวข้อของบทนำ ใช้ตัวอักษร TH Sarabun New ขนาดตัวอักษร 16 พอยต์ ตัวหนา โดยภาษาไทยใช้คำว่า “บทนำ” และภาษาอังกฤษใช้คำว่า “Introduction” โดยใช้วิธีการเรียงลำดับหมายเลข 1. หน้าคำว่า “บทนำ” ส่วนเนื้อหาให้พิมพ์โดยใช้ตัวอักษร TH Sarabun New ขนาดตัวอักษร 16 พอยต์

**2.3.6 วัตถุประสงค์ของการศึกษา** **(Objective of Study)** ให้เขียนแยกเป็นข้อ ๆ ตามลำดับ โดยใช้วิธีการเรียงลำดับหมายเลข 2. หน้าคำว่า “วัตถุประสงค์ของการศึกษา” ทั้งนี้ ชื่อหัวข้อของวัตถุประสงค์ของการศึกษา ใช้ตัวอักษร TH Sarabun New ขนาดตัวอักษร 16 พอยต์ ตัวหนา โดยเนื้อความในส่วนวัตถุประสงค์ของการศึกษาให้พิมพ์โดยใช้ตัวอักษร TH Sarabun New ขนาดตัวอักษร 16 พอยต์

**2.3.7 สมมุติฐานการศึกษา (Hypothesis)** ให้เขียนเชิงพรรรณา โดยใช้วิธีการเรียงลำดับหมายเลข 3. หน้าคำว่า “สมมุติฐานการศึกษา” ทั้งนี้ ชื่อหัวข้อของสมมุติฐานการศึกษา โดยใช้ตัวอักษร TH Sarabun New ขนาดตัวอักษร 16 พอยต์ ตัวหนา โดยเนื้อความในส่วนของสมมุติฐานของการศึกษาให้พิมพ์โดยใช้ตัวอักษร TH Sarabun New ขนาดตัวอักษร 16 พอยต์

**2.3.8 วิธีการศึกษา (Research Methodology)** ให้เขียนถึงระเบียบวิธีวิจัยที่ใช้ในการศึกษาโดยใช้วิธีการเรียงลำดับหมายเลข 4. หน้าคำว่า “วิธีการศึกษา” ทั้งนี้ ชื่อหัวข้อของวิธีการศึกษาใช้ตัวอักษร TH Sarabun New ขนาดตัวอักษร 16 พอยต์ ตัวหนา โดยภาษาไทยใช้คำว่า “วิธีการศึกษา” ส่วนเนื้อหาให้พิมพ์โดยใช้ตัวอักษร TH Sarabun New ขนาดตัวอักษร 16 พอยต์

**2.3.9 ผลการศึกษาและการอภิปรายผล (Result and Discussion)** ให้เขียนถึงผลการศึกษาในการศึกษาถึงสภาพปัญหาข้อเท็จจริง ข้อค้นพบในประเด็นกฎหมายระหว่างประเทศ หรือกฎหมายต่างประเทศที่ได้ทำการศึกษาเชิงเปรียบเทียบ และข้อค้นพบในประเด็นปัญหากฎหมายไทย การนำเสนอผลการศึกษาเชิงวิเคราะห์ปัญหากฎหมาย การวิพากษ์แนวคิด หลักการหรือทฤษฎีกฎหมาย ข้อดี ข้อเสีย การใช้กฎหมาย การตีความกฎหมายรวมทั้ง ปัญหาอุปสรรคจากการบังคับใช้กฎหมาย หรือผลกระทบจากประเด็นปัญหากฎหมายที่ค้นพบและได้ทำการศึกษา

สำหรับวิธีการเรียงลำดับหมายเลขให้พิมพ์โดยใช้เลข 5. หน้าคำว่า “ผลการศึกษาและการอภิปรายผล” ทั้งนี้ ชื่อหัวข้อของผลการศึกษาและการอภิปรายผลใช้ตัวอักษร TH Sarabun New ขนาดตัวอักษร 16 พอยต์ ตัวหนา โดยภาษาไทยใช้คำว่า “ผลการศึกษาและการอภิปรายผล”

ในส่วนของการเขียนเนื้อหาในส่วนของผลการศึกษาและการอภิปรายผล ใช้ตัวอักษร TH Sarabun New ขนาดตัวอักษร 16 พอยต์ ทั้งนี้ ในการเรียงลำดับ “หัวข้อย่อย” ในส่วนนี้ ให้ถือตามหลักเกณฑ์และวิธีการที่กำหนดไว้ในคู่มือการพิมพ์วิทยานิพนธ์และการค้นคว้าอิสระของคณะนิติศาสตร์ สถาบันบัณฑิตพัฒน บริหารศาสตร์

**2.3.10 บทสรุปผลการศึกษา (Conclusion)** ให้เขียนถึงบทสรุปเชิงวิเคราะห์ ในลักษณะการสรุปผลการศึกษา ปัญหาที่เกิดขึ้นในการศึกษา โดยใช้วิธีการเรียงลำดับหมายเลข 6. หน้าคำว่า “บทสรุปผลการศึกษา” ทั้งนี้ ชื่อหัวข้อของบทสรุปใช้ตัวอักษร TH Sarabun New ขนาดตัวอักษร 16 พอยต์ ตัวหนา ส่วนเนื้อหาให้พิมพ์โดยใช้ตัวอักษร TH Sarabun New ขนาดตัวอักษร 16 พอยต์

**2.3.11 ข้อเสนอแนะ (Recommendation)** ให้เขียนถึงข้อเสนอแนะที่ได้จากการศึกษา อาทิ ข้อเสนอแนะเชิงกฎหมายหรือแม้แต่ข้อเสนอแนะเชิงนโยบาย โดยแบ่งแยกออกเป็นข้อ ๆ ตามลำดับ โดยใช้วิธีการเรียงลำดับหมายเลข 7. หน้าคำว่า “ข้อเสนอแนะ” ทั้งนี้ ชื่อหัวข้อของข้อเสนอแนะใช้ตัวอักษร TH Sarabun New ขนาดตัวอักษร 16 พอยต์ ตัวหนา ส่วนเนื้อหาให้พิมพ์โดยใช้ตัวอักษร TH Sarabun New ขนาดตัวอักษร 16 พอยต์

**2.3.12 บรรณานุกรม** ให้เขียนถึงรายการเอกสารที่ใช้ในรายการอ้างอิงในเนื้อหา ตามลำดับ โดยคำว่า “บรรณานุกรม” โดยใช้ตัวอักษร TH Sarabun New ขนาดตัวอักษร 16 พอยต์ ตัวหนา ให้จัดไว้กึ่งกลางหน้ากระดาษ ส่วนเนื้อความในบรรณานุกรมให้ใช้ตัวอักษร TH Sarabun New ขนาดตัวอักษร 16 พอยต์ ทั้งนี้ ให้เป็นไปตามวิธีการเขียนบรรณานุกรมตามรูปแบบและวิธีการอ้างอิงที่กำหนดไว้ในคู่มือการพิมพ์วิทยานิพนธ์และการค้นคว้าอิสระของคณะนิติศาสตร์ สถาบันบัณฑิตพัฒนบริหารศาสตร์

**3. รูปแบบการอ้างอิง (เชิงอรรถ)**

 รูปแบบและวิธีการอ้างอิงให้ยึดตามคู่มือการพิมพ์วิทยานิพนธ์และการค้นคว้าอิสระของคณะนิติศาสตร์ สถาบันบัณฑิตพัฒนบริหารศาสตร์ โดยใช้ตัวอักษร TH Sarabun New ขนาดตัวอักษร 14 พอยต์ โดยการเรียงลำดับเอกสารโดยการใช้หมายเลข 1 – ลำดับของเอกสารที่ใช้ในการอ้างอิงลำดับสุดท้าย ทั้งนี้ ในการเขียนเชิงอรรถให้ขยับเลขอ้างอิงบรรทัดแรกเข้ามาประมาณ 1 TAB หรือประมาณ 1 ซม โดยมีตัวอย่างดังต่อไปนี้

 **3.1 หนังสือ**

**รูปแบบ**

ชื่อผู้แต่ง,/**ชื่อหนังสือ**,/พิมพ์ครั้งที่ (ถ้ามี)/(สถานที่พิมพ์:/สำนักพิมพ์,ปีพิมพ์),/เลขหน้า.

 **ภาษาไทย**

บรรเจิด สิงคะเนติ, **หลักพื้นฐานเกี่ยวกับสิทธิเสรีภาพ และ ศักดิ์ศรีความเป็นมนุษย์,** พิมพ์ครั้งที่ 4 (กรุงเทพมหานคร: วิญญูชน, 2555), หน้า 288-291.

 สุธรรม พงศ์สำราญ, วิรัช ณ สงขลา และพึงใจ พึ่งพานิช, **หลักประกันวินาศภัย** (กรุงเทพมหานคร: สำนักพิมพ์ไทยวัฒนาพานิช, 2519), หน้า 48.

 **ภาษาอังกฤษ**

Carter V. Good and Douglas E. Scated, **Methods of Research: Educational Psychological Sociological** (New York: Appleton-Century-Crofts, 1959), p. 29.

Harold B. Meyer and Edward C. Cole, **Theatres and Auditoriums**, 2nd ed. (New York: Robert E. Krieger, 1975), pp. 92-96.

 **3.2 บทความ**

**รูปแบบ**

ชื่อผู้เขียนบทความ,/“ชื่อบทความ,”/**ชื่อวารสาร**/ปีที่หรือเล่มที่/(เดือนปีที่พิมพ์):/เลขหน้า.

 **ภาษาไทย**

ศรีศักร วัลลิโภคม,“ข้าวกับการพัฒนาของรัฐในประเทศไทย,” **ศิลปวัฒนธรรม** 6 (พฤษภาคม 2528): 120-121.

 **ภาษาอังกฤษ**

Thanat Khoman,“The Consequence for Southeast Asia of Events in Indo-China,” **Journal of Social Sciences** 13, 3 (January 1976): 19.

Herbert Mchlosky, “Political Participation,” **International Encyclopedia of the Social Sciences** 12 (May 1968): 252, 265.

**3.3 บทความในหนังสือ**

**รูปแบบ**

 ชื่อผู้เขียน,/“ชื่อบทความ,”/ในหรือ in/**ชื่อหนังสือ**/รวบรวมโดย/ชื่อผู้รวบรวม,/ครั้งที่พิมพ์ (กรณีพิมพ์มากกว่า 1 ครั้ง (สถานที่พิมพ์:/สำนักพิมพ์,/ปีพิมพ์),/เลขหน้า.

 **ภาษาไทย**

โสภณ รัตนากร,“หมายเหตุคดีตามฎีกาที่ 2405/2516,” ใน **แนวฎีกาวิธีพิจารณาความแพ่ง 2516-2527 พร้อมหมายเหตุท้ายฎีกา ข้อวินิจฉัย และข้อสังเกต** (กรุงเทพมหานคร: ฝ่ายวิชาการกลุ่มเนติธรรม, 2527), หน้า 21-22.

 **ภาษาอังกฤษ**

Carl Weinberg and Philip Reidford,“Humanistic Educational Psychology,” in **Humanistic Foundations of Education**, ed. Carl Weinbergy (Englewood Cliffs, NJ: Prentice-Hall, 1972), p. 105.

**3.4 บทความในหนังสือพิมพ์**

**รูปแบบ**

ชื่อผู้เขียน,/“ชื่อบทความ,”/**ชื่อหนังสือพิมพ์**/(วัน เดือน ปี):/เลขหน้า.

 **ภาษาไทย**

 เสกสรร กิตติทวีสิน, “หลังสู้ฟ้า-หน้าสู้ดิน,” **มติชน** (17 ตุลาคม 2555): 6.

 ม.ร.ว. คึกฤทธิ์ ปราโมช, “ข้าวไกลนา,” **สยามรัฐ** (12 มกราคม 2527): 3.

 **ภาษาอังกฤษ**

Eric Savareid, “What’s Right with Sight and Sound Journalist,” **Saturday Review** (2 October 1975): 20.

Richard Leu, “Back in Form,” **Bangkok Post** (17 October 2012): 15.

 “Behind that Nobel Prize,” **Nation Review** (12 December 1976): 6.

**3.5 วิทยานิพนธ์/การค้นคว้าอิสระ**

**รูปแบบ**

ชื่อผู้เขียน,/**ชื่อวิทยานิพนธ์หรือชื่อการค้นคว้าอิสระ**,/(ระดับปริญญา/ชื่อคณะ/ชื่อมหาวิทยาลัย,/ปีพิมพ์),/เลขหน้า.

**ภาษาไทย**

 ธนัทเทพ เธียรประสิทธิ์, **กฎหมายควบคุมการแสวงหาพยานหลักฐานด้วยวิธีพิเศษในคดีอาญาซึ่งกระทบต่อสิทธิเสรีภาพของบุคคล,** (วิทยานิพนธ์ปริญญามหาบัณฑิต คณะนิติศาสตร์ จุฬาลงกรณ์มหาวิทยาลัย, 2548), หน้า 98-99.

**ภาษาอังกฤษ**

Tanatthep Tianprasit, **Geographical Indications: Protections and Problems in Thailand,** (Master’s Thesis, Queen Mary, University of London, 2008), p. 9.

**3.6 เวปไซด์ (Website)**

**รูปแบบ**

การอ้างอิงให้ใช้วิธีการอ้างอิงตามรูปแบบของเอกสารในแต่ละประเภท,/หน้าเอกสารหรือย่อหน้าของเอกสารในกรณีที่ไม่มีเลขหน้าปรากฏในเอกสาร,/ค้นวันที่/วัน/เดือน/ปี จาก/(สำหรับภาษาไทย) หรือ Retrieved/Month/Day,/Year,/from (สำหรับภาษาอังกฤษ)/Protocol.DomainName.Folder.Filename

**ภาษาไทย**

บรรเจิด สิงคะเนติ, **หลักพื้นฐานเกี่ยวกับสิทธิเสรีภาพ และ ศักดิ์ศรีความเป็นมนุษย์**, พิมพ์ครั้งที่ 4 (กรุงเทพมหานคร: วิญญูชน, 2555), หน้า 288-291, ค้นวันที่ 1 สิงหาคม 2556 จาก http://www. NY.com.texttextnumber1

**ภาษาอังกฤษ**

David I. Brainbridge, **Computer Law** (New York: New York University Press, 1996), p. 28, Retrieved May 16, 2013, from http://www.NY.com.texttextnumber1

United Nations, **The United Nations Convention on the Law of the Sea: A Historical Perspective**, para. 2, Retrieved May 16, 2013, from http://www.un.org/depts/ los/convention\_historical\_perspective.htm

**3.7 เอกสารที่ไม่ตีพิมพ์เผยแพร่**

**รูปแบบ**

ชื่อผู้แต่ง,/“ชื่อเรื่อง,”/เอกสารเกี่ยวกับหรือเรื่องที่จัด,/จัดโดยหรือเสนอโดย(ถ้ามี),/วันเดือนปี,/เลขหน้า. (เอกสารไม่ตีพิมพ์เผยแพร่) ในกรณีภาษาอังกฤษให้วงเล็บคำว่า (Unpublished Manuscript)

**ภาษาไทย**

นิคม จันทรวิทูร,“การกระจายรายได้และแรงงาน,” **การสัมมนาเรื่องสถานการณ์เศรษฐกิจในรอบปี 2519 และแนวโน้มในอนาคตปี 2520,** เสนอที่มหาวิทยาลัยธรรมศาสตร์, 24 กุมภาพันธ์ 2520, หน้า 25. (เอกสารไม่ตีพิมพ์เผยแพร่)

กรมสรรพากร, “หนังสือที่ กค. 0802/10123 เรื่องงบประมาณการจ่ายเงินแผ่นดิน ร.ศ. 111-112,” **หอจดหมายเหตุแห่งชาติ**, 22 สิงหาคม 2528, หน้า 13. (เอกสารไม่ตีพิมพ์เผยแพร่)

**ภาษาอังกฤษ**

Suthilak Ambhanwong, “Present Scene in Library Education in Universities,” The 1st **Conference on Asian Cooperation**, Taipei, Taiwan, 19-22 August 1974, p.123. (Unpublished Manuscript)

David I. Bandbidge, **Computer Law** (New York: New York University, 2000), p. 13. (Unpublished Manuscript)

**3.8 การอ้างอิงเอกสารอื่น ๆ**

ควรใส่รายละเอียดต่าง ๆ ให้มากที่สุดเพื่อการสืบค้นได้โดยง่าย อาทิ หน่วยงาน, ชื่อเรื่อง หรือ ชื่อเอกสาร, เลขที่เอกสาร, วัน เดือน ปี ที่ปรากฏในเอกสาร, หน้า.

ทบวงมหาวิทยาลัย, “รายงานการประชุมคณะอนุกรรมการพิจารณาการใช้คอมพิวเตอร์ในห้องสมุด, ครั้งที่ 5/2528,” 27 มิถุนายน 2528, หน้า 1, 3.

คณะกรรมการวินิจฉัยร้องทุกข์, “คำวินิจฉัยที่ 20/2538 เรื่อง นายวิษณุ หงส์พงศ์ กับ พวกร้องทุกข์ให้เพิกถอนประกาศกระทรวงสาธารณสุข,” 6 กันยายน 2528.

สำนักเลขาธิการคณะรัฐมนตรี, “มติคณะรัฐมนตรี ที่ สร. 0404/ว. 50 เรื่อง การลงโทษข้าราชการที่กระทำความผิดวินิจฉัยกรณีทุจริตในการสอบ,” 12 เมษายน 2511.

คณะกรรมาธิการการศึกษาและวัฒนธรรม (สภานิติบัญญัติแห่งชาติ), “บันทึกการประชุมพิจารณาร่างพระราชบัญญัติลิขสิทธิ์ พ.ศ..…., ครั้งที่ 5/2521,” 2 สิงหาคม 2521, หน้า 3.

กรมสรรพากร, “หนังสือที่ กค. 0802/10123,” 22 สิงหาคม 2528 “เรื่องงบประมาณการจ่ายเงินแผ่นดิน ร.ศ. 111-112,” หอจดหมายเหตุแห่งชาติ, หน้า 1, 3.

**3.9 การอ้างอิงเอกสารซ้ำ**

กรณีการอ้างอิงซ้ำแบ่งเป็นสองลักษณะได้แก่ กรณีการอ้างเอกสารเรื่องนั้นซ้ำโดยไม่มีเอกสารอื่นมาคั่น และกรณีการอ้างเอกสารซ้ำ กรณีที่มีเอกสารอื่นมาคั่น

**3.9.1. การอ้างเอกสารเรื่องนั้นซ้ำโดยไม่มีเอกสารอื่นมาคั่น**

ถ้าเป็นเอกสารภาษาไทยให้ใช้คำว่า *“เรื่องเดียวกัน”* ถ้าเป็นเอกสารภาษาต่างประเทศให้ใช้ว่า *“Ibid.”* โดยให้พิมพ์เป็นตัวเอียง โดยการใช้ตัวอักษรปกติ

แต่อย่างไรก็ตาม ในกรณีที่การอ้างอิงเอกสารเรื่องเดียวกันนั้น มาจากเลขหน้าที่มีการอ้างถึงแตกต่างไม่ใช่เลขหน้าเดียวกัน ให้ระบุเลขหน้าไปด้วย โดยคั่นด้วยเครื่องหมายจุลภาค (,)

**ตัวอย่าง**

1 กิตติพงศ์ อุรพีพัฒนพงศ์, **บทบัญญัติ 10 ประการในการวางแผนภาษีอากร** (กรุงเทพมหานคร: การเงินการธนาคาร, 2536), หน้า 13.

2 *เรื่องเดียวกัน,* หน้า 57.

3 Mawin E. Shaw and Jack M. Wright, **Scale for the Measurement of Attitude** (New York: Mc Graw Hill, 1967), p. 20.

4 *Ibid*., p. 325.

**3.9.2** **การอ้างเอกสารซ้ำ กรณีที่มีเอกสารอื่นมาคั่น**

ถ้ามีการอ้างเอกสารหนึ่งเอกสารใด ซ้ำในบทเดียวกันโดยมีเอกสารอื่นใดอ้างอิงและคั่นกลาง ให้ระบุชื่อ ชื่อ-นามสกุลผู้เขียน ต่อด้วยคำว่า “*เรื่องเดิม*” หรือ “*op.cit.*” ในกรณีที่เอกสารเป็นภาษาต่างประเทศ ตามด้วยเลขหน้า โดยการอ้างอิงให้พิมพ์เป็นตัวเอียง โดยการใช้ตัวอักษรปกติ

**ตัวอย่าง**

18 เกียรติขจร วัจนะสวัสดิ์, **คำอธิบายกฎหมายอาญา ภาค 1**, พิมพ์ครั้งที่ 4 (กรุงเทพมหานคร: สำนักพิมพ์มหาวิทยาลัยธรรมศาสตร์, 2538), หน้า 45.; Gorgea P. Fletcher, **Rethinking Criminal Law** (Boston: Little Brown and Co., 1978), p. 590.

19 *Ibid*., p. 590.

20เกียรติขจร วัจนะสวัสดิ์, *เรื่องเดิม*, หน้า 45.

21*เรื่องเดียวกัน*, หน้า 62.; บวรศักดิ์ อุวรรณโณ, **กฎหมายมหาชน** (กรุงเทพมหานคร: นิติธรรม, 2536), หน้า 18.

22บวรศักดิ์ อุวรรณโณ, *เรื่องเดียวกัน*, หน้า 102.

23เกียรติขจร วัจนสวัสดิ์, *เรื่องเดิม*, หน้า 115.; G. Williams, *op. cit.*, p. 400.

**4. รูปแบบการเขียนบรรณานุกรม**

 รูปแบบและวิธีการอ้างอิงให้ยึดตามคู่มือการพิมพ์วิทยานิพนธ์และการค้นคว้าอิสระของคณะนิติศาสตร์ สถาบันบัณฑิตพัฒนบริหารศาสตร์ โดยใช้ตัวอักษร TH Sarabun New ขนาดตัวอักษร 16 พอยต์ โดยการเรียงลำดับเอกสารไม่ต้องแยกประเภทของเอกสาร ให้เรียงลำดับตามตัวอักษรและให้เขียนบรรณานุกรมเอกสารภาษไทยก่อนและค่อยเรียงลำดับเอกสารภาษาอังกฤษ

ทั้งนี้ ในการเขียนบรรณานุกรมบรรทัดแรกให้จัดชิดกับขอบแนวกระดาษด้านซ้ายมือ ส่วนรายละเอียดของเอกสารตั้งแต่บรรทัดที่สองเป็นต้นไป ให้ขยับเนื้อความเข้ามาประมาณ 1 TAB หรือประมาณ 1 ซม โดยมีตัวอย่างดังต่อไปนี้

**4.1 หนังสือ**

**รูปแบบ**

ชื่อผู้เขียน.//**ชื่อหนังสือ**.//เล่มที่หรือจำนวนเล่ม (ถ้ามี).//ครั้งที่พิมพ์ (ถ้ามี) หรือ ชื่อชุดหนังสือและลำดับที่ (ถ้ามี).//สถานที่พิมพ์:/สำนักพิมพ์,/ปีพิมพ์.

**ภาษาไทย**

ขจร สุขพานิช. **ฐานันดรไพร่**. พิมพ์ครั้งที่ 2. กรุงเทพมหานคร: ภาควิชาประวัติศาสตร์มหาวิทยาลัยศรีนครินทร วิโรฒ ประสานมิตร, 2519.

**ภาษาอังกฤษ**

Fukutake, T., and Morioka, K. **Sociology and Social Development in Asia: Proceedings of the Symposium**. Tokyo : University of Tokyo Press, 1974.

**4.2 บทความ**

ผู้เขียนบทความ.//ชื่อบทความ.//**ชื่อวารสาร**/ปีที่หรือเล่มที่/(เดือน/ปี):/เลขหน้าเริ่มต้น-หน้าสิ้นสุดของบทความในวารสาร.

**ตัวอย่างการเขียนบรรณานุกรมบทความในวารสาร**

จักรกฤษณ์ นรนิติผดุงการ และ ทวี สวนมาลี . ความสามารถในด้านการเงินของเทศบาล: กรณีของเทศบาลนครกรุงเทพก่อนเปลี่ยนแปลงเป็นกรุงเทพมหานคร. **วารสารพัฒนบริหารศาสตร์** 16 (เมษายน 2519): 253-284.

ธเนศ อาภรณ์สุวรรณ. ข้อสังเกตเกี่ยวกับการศึกษาประวัติศาสตร์เศรษฐกิจของไทย. **วารสารมนุษยศาสตร์** 2 (2518): 35-48.

Stevenson, H. W., et al. Longittudinal Study of Individual Differences in Cognitive Development and Scholastic Achievement. **Journal of Educational Psychology** 68 (August 1976): 377-400.

 **4.3** **บทความในหนังสือ**

**รูปแบบ**

ผู้เขียนบทความ.//ชื่อบทความ.//ใน/ชื่อบรรณาธิการ (ถ้ามี).//**ชื่อเรื่อง**.//สถานที่พิมพ์:/สำนักพิมพ์,/ปีพิมพ์.//หน้าเริ่มต้น-หน้าสิ้นสุดของบทความในหนังสือ.

**ภาษาไทย**

ชัยพร วิชชาวุธ. การสอนในระดับอุดมศึกษา. ใน **การสอนและการวัดผลการศึกษา**. พระนคร: ฝ่ายวิชาการ จุฬาลงกรณ์มหาวิทยาลัย, 2518. หน้า 1-30.

สุมิตร คุณานุกร. การวางแผนการสอน. ใน ไพฑูรย์ สินลารัตน์ (บรรณาธิการ). **คู่มืออาจารย์ด้านการเรียนการสอน.** กรุงเทพมหานคร: หน่วยพัฒนาคณาจารย์ ฝ่ายวิชาการ จุฬาลงกรณ์มหาวิทยาลัย, 2520. หน้า 58-69.

**ภาษาอังกฤษ**

Brown, Roll F. and Dyer, Alton F. Cell Division in Higher Plants. In Steward, C. (ed.). **Plant Physiology: An Advanced Treatise**. New York: Academic Press, 1972. Pp. 49-90.

**4.4** **บทความในหนังสือพิมพ์**

**รูปแบบ**

ชื่อผู้เขียนบทความ (ถ้ามี).//ชื่อบทความ.//**ชื่อหนังสือพิมพ์**/(วัน/เดือน/ปี):/เลขหน้า.

**ภาษาไทย**

คึกฤทธิ์ ปราโมช, ม.ร.ว. ข้าวไกลนา. **สยามรัฐ** (12 มกราคม 2519): 3.

**ภาษาอังกฤษ**

Behind that Noble Prize. **Nation Review** (12 December 1976): 6.

Savareia, E. What’s Right with Sight and Sound Journalism. **Saturday Review** (2 October 1976): 18-21.

**4.5** **วิทยานิพนธ์/การค้นคว้าอิสระ**

**รูปแบบ**

ผู้เขียนวิทยานิพนธ์.//**ชื่อวิทยานิพนธ์**.//ระดับวิทยานิพนธ์/ชื่อสาขาวิชาหรือภาควิชา/คณะ/ชื่อมหาวิทยาลัย, /ปีพิมพ์.

**ภาษาไทย**

ธนัทเทพ เธียรประสิทธิ์. **กฎหมายควบคุมการแสวงหาพยานหลักฐานด้วยวิธีพิเศษในคดีอาญาซึ่งกระทบต่อสิทธิเสรีภาพของบุคคล.** วิทยานิพนธ์ปริญญามหาบัณฑิต คณะนิติศาสตร์ จุฬาลงกรณ์มหาวิทยาลัย, 2548.

**ภาษาอังกฤษ**

Tanatthep Tianprasit. **Geographical Indications: Protections and Problems in Thailand.** Master’s Thesis, Queen Mary, University of London, 2008.

 **4.6** **เวปไซด์ (Website)**

**รูปแบบ**

การอ้างอิงให้ใช้วิธีการอ้างอิงตามรูปแบบของแต่ละประเภทของเอกสาร.//ค้นวันที่/วัน/เดือน/ปี จาก/(สำหรับภาษาไทย) หรือ Retrieved/Month/Day,/Year.//From/(สำหรับภาษาอังกฤษ) /Protocol. DomainName.Folder.Filename

**ภาษาไทย**

บรรเจิด สิงคะเนติ. **หลักพื้นฐานเกี่ยวกับสิทธิเสรีภาพ และ ศักดิ์ศรีความเป็นมนุษย์.** พิมพ์ครั้งที่ 4. กรุงเทพมหานคร: สำนักพิมพ์วิญญูชน, 2555. ค้นวันที่ 1 สิงหาคม 2556. จาก http://www.NY.com. texttextnumber1

**ภาษาอังกฤษ**

Brainbridge, David I. **Computer Law** (New York: New York University Press, 1996). Retrieved May 16, 2013. From http://www.NY.com.texttextnumber1

United Nations. **The United Nations Convention on the Law of the Sea: A Historical Perspective.** Retrieved May 16, 2013. From http://www.un.org/ depts/los/ convention\_agreements/convention\_historical\_perspective.htm

**4.7** **เอกสารที่ไม่ตีพิมพ์เผยแพร่**

รูปแบบการเขียนบรรณานุกรมเอกสารไม่ตีพิมพ์เผยแพร่ ให้ใช้วิธีการเขียนบรรณานุกรมโดยใช้หลักเกณฑ์แบบเดียวกับหนังสือ และให้วงเล็บคำว่า (เอกสารไม่ตีพิมพ์) หรือ (Unpublished Manuscript) แล้วแต่กรณี และไม่ว่า สิ่งอ้างอิงจะเป็นภาษาไทย หรือ ภาษาต่างประเทศ ให้พิมพ์ไว้ท้ายสุดของบรรณานุกรม

 **ตัวอย่างเอกสารไม่ตีพิมพ์เผยแพร่และเอกสารอื่นๆ**

วรรณี เมืองเจริญ. **การให้ข้อติชมทางการศึกษา สำหรับผู้สอนในระดับอุดมศึกษา**. กรุงเทพมหานคร: หน่วยพัฒนาคณาจารย์ ฝ่ายวิชาการ จุฬาลงกรณ์มหาวิทยาลัย, 2520. (เอกสารไม่ตีพิมพ์)

Economic and Social Commission for Asia and the Pacific. **ESCAP Trade Promotion Centre: What It Is, What It Does1976-1977**. Bangkok: ESCAP, 1976. (Unpublished Manuscript)

 **4.8** **การอ้างอิงเอกสารอื่น ๆ**

พระราชบัญญัติระเบียบข้าราชการพลเรือน พ.ศ. 2518. **ราชกิจจานุเบกษา** 92 (16 กุมภาพันธ์ 2518).

ทบวงมหาวิทยาลัย. **รายงานการประชุมคณะอนุกรรมการพิจารณาการใช้คอมพิวเตอร์ในห้องสมุด.** ครั้งที่ 5/2528. 27 มิถุนายน 2528.

คณะกรรมการวินิจฉัยร้องทุกข์. **คำวินิจฉัยที่ 20/2538 เรื่อง นายวิษณุ หงส์พงศ์ กับ พวกร้องทุกข์ให้เพิกถอนประกาศกระทรวงสาธารณสุข**. 6 กันยายน 2528.

สำนักเลขาธิการคณะรัฐมนตรี. **มติคณะรัฐมนตรี ที่ สร. 0404/ว. 50 เรื่อง การลงโทษข้าราชการที่กระทำความผิดวินิจฉัยกรณีทุจริตในการสอบ.** 12 เมษายน 2511.

คณะกรรมาธิการการศึกษาและวัฒนธรรม (สภานิติบัญญัติแห่งชาติ). **บันทึกการประชุมพิจารณาร่างพระราชบัญญัติลิขสิทธิ์ พ.ศ..….,** ครั้งที่ 5/2521. 2 สิงหาคม 2521.

กรมสรรพากร. **หนังสือที่ กค. 0802/10123. 22 สิงหาคม 2528 เรื่องงบประมาณการจ่ายเงินแผ่นดิน ร.ศ. 111-112**. หอจดหมายเหตุแห่งชาติ.เลขที่ 3, 10, 11.

**ตัวอย่างรูปแบบการนำเสนอบทความการค้นคว้าอิสระ**

**ชื่อเรื่องภาษาไทย**

**Title Name[[1]](#footnote-1)**

ขื่อและนามสกุลผู้แต่ง[[2]](#footnote-2)\*\*

**บทคัดย่อ**

(เริ่มพิมพ์ที่นี่)

**คำสำคัญ:** คำที่ 1, คำที่ 2, คำที่ 3

**Abstract**

(เริ่มพิมพ์ที่นี่)

**Keyword:** คำที่ 1, คำที่ 2, คำที่ 3 (ใช้ตัวอักษรตัวแรกใช้ตัวอักษรขนาดใหญ่นอกจากนั้นใช้ตัวอักษรตัวเล็ก)

**1. บทนำ**

(เริ่มพิมพ์ที่นี่)

**2. วัตถุประสงค์การศึกษา**

(เริ่มพิมพ์ที่นี่)

**3. สมมุติฐานของการศึกษา**

(เริ่มพิมพ์ที่นี่)

**4. วิธีการศึกษา**

(เริ่มพิมพ์ที่นี่)

**5. ผลการศึกษาและการอภิปรายผล**

(เริ่มพิมพ์ที่นี่)

**6. บทสรุปผลการศึกษา**

(เริ่มพิมพ์ที่นี่)

**7. ข้อเสนอแนะการศึกษา**

(เริ่มพิมพ์ที่นี่)

**บรรณานุกรม**

(เริ่มพิมพ์ที่นี่)

1. บทความนี้เป็นส่วนหนึ่งของการค้นคว้าอิสระ เรื่อง “ . . . “ หลักสูตรนิติศาสตรมหาบัณฑิต คณะนิติศาสตร์ สถาบันบัณฑิตพัฒนบริหารศาสตร์ [↑](#footnote-ref-1)
2. \*\* นักศึกษาหลักสูตรนิติศาสตรมหาบัณฑิต คณะนิติศาสตร์ สถาบันบัณฑิตพัฒนบริหารศาสตร์

 ที่อยู่:

 E-mail: [↑](#footnote-ref-2)